Το ***Oldboy*** (κορεατικά: *올드보이*, *Oldeuboi*) είναι νοτιοκορεατική neo-noir θρίλερ ταινία δράσης του 2003, σε σκηνοθεσία Παρκ Τσαν-γουκ. Η ταινία είναι βασισμένη στο ιαπωνικό manga *Old Boy*, το οποίο γράφτηκε από τον Marley Caribu και εικονογραφήθηκε από τον Νομπουάκι Μινεγκίσι. Η ταινία αποτελεί το δεύτερο μέρος της τριλογίας *The Vengeance Trilogy*, με τα άλλα δύο να είναι το *Sympathy for Mr. Vengeance* (2002) και *Lady Vengeance* (2005). Στην ταινία πρωταγωνιστούν οι Τσόι Μιν-σικ (ως Oh Dae-su), Γου Τζι-τάε (ως Lee Woo-jin) και Κανγκ Χίε-τζουνγκ (ως Mi-do). Το όνομα του πρωταγωνιστή εμπνεύστηκε από τον όνομα Οιδίπους, και τον ονόμασε έτσι για να έρχεται αυτό στον νου των θεατών, ενώ εμφανίζει κι άλλα στοιχεία αυτής της ελληνικής τραγωδίας. 

Η πλοκή της ταινίας επικεντρώνεται στην ιστορία του Oh Dae-su, ο οποίος είναι φυλακισμένος σε ένα κελί, το οποίο μοιάζει με δωμάτιο ξενοδοχείου. Εκεί βρισκόταν επί 15 έτη, χωρίς να ξέρει την ταυτότητα των απαγωγέων του, μα ούτε και τα κίνητρα τους. Όταν πια καταφέρνει να ελευθερωθεί, ο πρωταγωνιστής βρίσκει τον εαυτό του εγκλωβισμένο σε ένα δίκτυο ο σκευωριών και βίας. Στο ταξίδι του για εκδίκηση, εμπλέκεται ρομαντικά και ερωτεύεται τη νεαρή σούσι σεφ Mi-do. Η ταινία γυρίστηκε σε Νότια Κορέα, εκτός από την τελευταία σκηνή, με το χιονισμένο τοπίο, η οποία γυρίστηκε στη Νέα Ζηλανδία. Η ταινία κυκλοφόρησε στη Νότια Κορέα, στις 21 Σεπτεμβρίου του 2003. Ενώ, έμελλε να είναι και η πιο επιτυχημένη εισπρακτικά στη Νότια Κορέα, εκείνη τη χρονιά.

Στο Φεστιβάλ των Καννών, του 2004, η ταινία κέρδισε το Μεγάλο Βραβείο της Επιτροπής, της οποίας ηγείτο ο Αμερικανός σκηνοθέτης Κουέντιν Ταραντίνο. Στις Ηνωμένες Πολιτείες, γενικότερα, η ταινία επαινέθηκε από τους κριτικούς, με τον Ρότζερ Ίμπερτ να λέει χαρακτηριστικά: «*δυναμική ταινία όχι εξαιτίας όσων δείχνει, αλλά λόγω του βάθους της ανθρώπινης καρδιάς*». Η ταινία επαινέθηκε επίσης κι από τις σκηνές δράσης της, οι οποίες γυρίστηκαν σε ένα γύρισμα. Η ταινία έλαβε πολυάριθμες βραβεύσεις και υποψηφιότητες, μεταξύ αυτών η υποψηφιότητα της για Χρυσό Φοίνικα. Πλέον θεωρείται μία από τις σπουδαιότερες neo-noir ταινίες όλων των εποχών και μία από τις καλύτερες ταινίες της δεκαετίας του 2000. Το 2013, ο Σπάικ Λι, σκηνοθέτησε remake με τον ίδιο τίτλο.

Παραπομπές
----------

1. ↑  kinokalender.com/film4900\_oldboy.html. Ανακτήθηκε στις 2  Απριλίου 2018.
2. 1 2 3  (Αγγλικά) *Internet Movie Database*. www.imdb.com/title/tt0364569/releaseinfo. Ανακτήθηκε στις 28  Μαΐου 2022.
3. ↑  «Oldboy». *British Board of Film Classification*. Αρχειοθετήθηκε από το πρωτότυπο στις 31 Ιανουαρίου 2020. Ανακτήθηκε στις 26 Μαρτίου 2018.
4. ↑  «Oldboy (2003) - Financial Information». *The Numbers*. Ανακτήθηκε στις 16 Φεβρουαρίου 2019.
5. ↑  «Oldboy (2005)». *Box Office Mojo*. Ανακτήθηκε στις 20 Μαΐου 2008.
6. ↑  «OLDBOY (2003)». British Board of Film Classification. Αρχειοθετήθηκε από το πρωτότυπο στις 3 Απριλίου 2020. Ανακτήθηκε στις 3 Νοεμβρίου 2020.
7. ↑  «From Mind-Numbing Thrillers To Refreshing Rom-Coms, 15 Korean Movies You Need To Watch ASAP!». Indiatimes. 30 Μαρτίου 2019.
8. ↑  "Sympathy for the Old Boy... An Interview with Park Chan Wook" by Choi Aryong
9. ↑  Korean Movie Reviews for 2003: *Save the Green Planet*, *Memories of Murder*, *A Tale of Two Sisters*, *Old Boy*, *Silmido*, and more
10. ↑  Ebert, Roger. «Ebert review». *Chicago Sun-Times*. Αρχειοθετήθηκε από το πρωτότυπο στις 2007-04-21.. Ανακτήθηκε στις 11 April 2007.
11. ↑  «7 of the Best One-Shot Action Sequences, From 'Oldboy' to 'The Revenant'». *IndieWire*. Ανακτήθηκε στις 25 Ιουλίου 2017.
12. ↑  «All The Awards (2004)». *Cannes Film Festival*. Αρχειοθετήθηκε από το πρωτότυπο στις 30 Νοεμβρίου 2006. Ανακτήθηκε στις 10 Απριλίου 2007.
13. ↑  «Spike Lee Confirmed to Direct 'Oldboy'». */Film*. 11 July 2011. .

Εξωτερικοί σύνδεσμοι
--------------------

* *Oldboy*   στην IMDb
* *Oldboy* στο Rotten Tomatoes
* *Oldboy* στο Metacritic
* *Oldboy* στο Box Office Mojo